lflage/wiki-talks huggingface dataset:
Oerlis:Mustapha Ishak-Boushaki

message: Wat moatte wy mei dizze side? Drewes (oerlis) 6 nov 2023, 19.45 (CET)
replies: text: Mei om my wiske wurde. Ik haw gjin nocht en hifkje de stavering, want dan moat de hiele side op 'e kop. Kneppelfreed (oerlis) 6 nov 2023, 21.26 (CET)
replies: text: :Ja, goai mar fuort. Us tiid is beheind, we kinne net altyd it wurk fan oaren neirinne as se it Frysk net goed yn 'e macht hawwe. Ieneach fan 'e Esk (oerlis) 7 nov 2023, 01.00 (CET)
replies: text: ::Sjoch ek hjir (sykje mei Ctrl-F op wiki] deleted): op aardich wat oare wiki's is it stikje oer dizze man ek al fuortdien. Wutsje 7 nov 2023, 05.56 (CET)
replies: text: ::: Ik hie leaver net dat wy eat fuortsmiten, oars wurde wy hieltiid mear in atlas of reisboek.  Ik koe der dit fan meitsje (mei help fan it Sieuwsk (zea:)):
replies: text: ::::En wat my oanbelanget ek gewoan fuortgoaie.--RomkeHoekstra (oerlis) 7 nov 2023, 20.57 (CET) 
Mustapha Ishak-Boushaki, Arabysk: مصطفى إسحاق بوسحاقي , Berbersk: Mⵓⵙⵜⴰpⵀⴰ Iⵙⵀⴰⴽ-Boⵓⵙⵀⴰⴽⵉ , (Thénia, 25 jannewaris 1967) is in Algerijnsk-Amerikaansk natuerkundige fan Berbersk komôf. As heechlearaar is er spesialisearre yn teoretyske natuerkunde en kosmology. Mysha (oerlis)

text: : As jo der dochs oan begjinne, soe ik sizze: wreidzje it wat fierder út. Drewes (oerlis) 7 nov 2023, 20.14 (CET)
replies: text: ::Ik soe earst wol efkes dizze diskusje trochlêze. Wutsje 8 nov 2023, 07.18 (CET)
replies: text: ::: Lykas Ieneach al seit: Us tiid is beheind. Dit is in minimaal artikel, foar as immen witte wol wa't er is. At der minsken, yn it Frysk, mear tafoegje wolle, dan meie hja harren frij fielje. Dat der oare Boushaki minsken binne op oare W: dy't dêr in probleem binne is wat oars. At wy fan it gedoch ôf wize wollle, dan moatte wy in kategoary of side Wywittedatoarengraachkeningfanfywêzewolle oanmeitsje. Dat is wat de problemen jout, net of de man min Frysk skriuwt. Mysha (oerlis)
replies: text: :::: As dat sa is, dan is it gewoan in foarm fan spam. Ik leau net dat we dêr in nij berjocht foar hoege oan te meitsjen. Hoe dan ek, as Mysha graach wol dat it in stobbe wurdt mei de boppesteande tekst, dan haw ik dêr ek gjin problemen mei. My stiet it net yn 't paad. En it is yn elts gefal better Frysk as no. Ik begryp trouwens de psychology net fan sokke lju dy't artikels oer harsels yn hûnderten ferskillende talen oanmeitsje. Is dit no in symptoom fan in narsistyske persoanlikheid? Ieneach fan 'e Esk (oerlis) 8 nov 2023, 23.21 (CET)
thread_title:  Wat moatte wy mei dizze side?
Oerlis:Uterwaard

message: Achte meidoggers. Bestiet der in Fryske oantsjutting fan Ooibos? Drewes (oerlis) 10 nov 2023, 19.22 (CET)
replies: text: Goejûn. Ooibos, dêr hie ik noch nea fan heard. Ik nim oan dat jo al op Frysker sjoen hawwe. As se it dêr ôfwitte litte, dan wit ik it ek net. Dan sille we it gewoan omskriuwe moatte as "rivierbosk" of "rivierwâld". Ieneach fan 'e Esk (oerlis) 10 nov 2023, 23.59 (CET)
replies: text: : it WFT helpt ek al net (al fine jin yn in it ONW wol út dat ek ōstarōi (*Oosterooi, Oostergo), sūtharōi (*Zuiderooi, Zuidergo) en westarōi (*Westerooi, Westergo) mei dat ooi yn ferbân steane, kepp.). Hjoed haw ik immen dy't der ferstân fan hat frege en hy tocht ek dat hjir yn it Frysk gjin wurd foar bestiet. Rivierwâld like ús wat te wrydsk, it sil hjir meast gean om beammen en beamkes dy't in soad fan wetter hâlde, wylgen en sa. Dêr komt ornaris gjin wâld fan. Net oersette kin fansels ek. Wutsje 13 nov 2023, 04.20 (CET)
replies: text: ::Wâld yn 'e Fryske betsjutting giet net oer grutte swiere bosken. De Dikke Van Dale jout ek noch it synonym Moerasbos. Miskien is 'sompewâld' in mooglikheid.Lytsewâld-Augsbuert (oerlis) 13 nov 2023, 16.08 (CET)
In sompebosk is in :nl:Broekbos, dat is dochs wat oars. Net oersette kin fansels ek, dat ik lit rivierbosk(jes) stean. Drewes (oerlis) 13 nov 2023, 18.22 (CET)
thread_title:  Ooibos
Oerlis:Skiednis fan Sina

message: Sa't ik it lês, hawwe wy no in feroaring fan de haadstêd fan it westen nei it westen.
En dat Cai Lun op in dei wier it papier yn é strjitte fûn ... Mysha (oerlis) Mysha (oerlis) 21 nov 2023, 14.44 (CET)
thread_title:  Lofts en lofts
Oerlis:Pappegaaien fan de Alde Wrâld

message: Is der wier net in mear beskriuwende namme? It is net sa dat sa'n bist to in oare famylje of soks heart at immen him meinimt nei de oare kant fan de wrâld. Mysha (oerlis) Mysha (oerlis) 21 nov 2023, 16.12 (CET)
thread_title:  Namme
Oerlis:Sineesk skaken

message: Wy hawwe no Skaken, Sineesk skaken en Japansk skaken (alteast, dat soenen wy moarn hawwe kinne). Mar wolle wy wier dy iene soarte "Skaken" neame, en at wy dat dogge, hoe hjit gâns de famylje dan? Mysha (oerlis) 22 nov 2023, 15.47 (CET), Mysha (oerlis) 23 nov 2023, 13.54 (CET)
thread_title:  Nammen
Oerlis:Alter Kacyzne

message: Goeie. Soene noch wat kategoryen taheakje wolle? Drewes (oerlis) 22 nov 2023, 18.05 (CET)
replies: text: Jawis wol. It is al klear. Ieneach fan 'e Esk (oerlis) 22 nov 2023, 22.59 (CET)
thread_title:  Kategoryen
Berjocht oerlis:Universele ynfoboks bisteryk

message: Mei dat minsken tinke mear te witten oer it komôf fan bistesoarten, hawwe wy ek hieltiid mear romte nedich om it allegear beneamme te kinnen.
Bart der wat bysûnders at ik, om de ûnderskate soarten fan de Spjochtpappegaaien omfieme te kinnen, hjir yn de djipte sa'n blok tafoegje:
| head3_1  =        | item3_1 = 
| head3_2  =        | item3_2 = 
| head3_3  =        | item3_3 = 
| head3_4  =        | item3_4 = 
| head3_5  =        | item3_5 = 
| head3_6  =        | item3_6 = 
| head3_7  =        | item3_7 = 
| head3_8  =        | item3_8 = 
| head3_9  =        | item3_9 = 
</blockquote> Mysha (oerlis) 23 nov 2023, 12.13 (CET)
replies: text: Ja, mar dizze ynfoboks giet oer de taksonomyske yndieling boppe de taksonomyske groep dy't jo beskriuwe. Dus wêr't dy groep ûnder falt. De soarten dêr't dizze groep sels wer yn opdield is (dus de taksonomyske yndieling ûnder dizze groep) komme net yn 'e ynfoboks. Dy kin gewoan yn it artikel beskreaun wurde. Ieneach fan 'e Esk (oerlis) 23 nov 2023, 22.19 (CET)
replies: text: : Grif. Ik tocht it probleem op te lossen ear't wy der tsjinoan kamen. Mar goed: By de Echte spjochtpappegaaien wol ik no graach Readboarstspjochtpappegaai oanmeitsje. Wat komt dêr yn de Ynfoboks? Mysha (oerlis)
replies: text: ::  Foar soarten moatte jo in oare ynfoboks hawwe: :Berjocht:Bistesoarte. Miskien is it handiger as jo even by bgl. krúsbek of kloekswan sjogge hoe't dy ynfolle wurde moat. Ieneach fan 'e Esk (oerlis) 24 nov 2023, 16.16 (CET)
replies: text: ::: Tank foar de útlis. Dat meidat de soarte sels der net byheart, soe it krekt noch kinne mei dy 17 taksons. Lykwols betsjut dat, dat dizze universele ynfoboks eins net universeel is. Ik kin it der grif sels net byskriuwe, mar by de útlis soe krekt dy útlis derby moatte: "Dizze boks is foar hegere taksons; foar soarten is der in ynfoboks :Berjocht:Bistesoarte". Mysha (oerlis)
replies: text: :::: Dêr hawwe jo in punt, dy útlis mei der seker by. Mar it "universeel" yn namme fan 'e ynfoboks hat neat te meitsjen mei de ynformaasje dy't yn 'e ynfoboks werjûn wurdt. It slacht op it type ynfoboks, dat draait op 'e gegevens dy't er hellet út 'e universele of generike ynfoboks. It is dus gjin ynfoboks dy't op himsels stiet. As de universele/generike ynfoboks dermei ophâldt, hawwe jo ek neat mear oan dizze ynfoboks. Ieneach fan 'e Esk (oerlis) 27 nov 2023, 12.14 (CET)
thread_title:  De lytsfeiten meitsje it allegear grutter
Oerlis:Skaken

message: No hawwe wy "Hoewol't skaken in oantsjutting is foar in groep besibbe boerdspullen, beskriuwt dit artikel benammen it westersk skaken, in strategysk boerdspul foar twa spilers. De offisjele namme neffens de FIDE fan dit westersk skaken is it skaakspul."
Dêr is wat foar te sizzen at der mar ien soarte fan Skaken yn de Wikipedy is, mar no't der mear tûken fan dy beam opnaam wurde, wurdt "Skaken" as haadbegrip hieltiid minder dúdlik. Dêr komt noch by dat oars as wat de side seit, neffens @Swarte Kees, wat wy no hawwe hielendal net allinnich oer Skaken (spul) / Skaken (soarte) skriuwt, mar ek oer Skaken (groep) / Skaken (famylje). De side moat neffens my it stee wurden dêr't alle besibbe spullen yn neamd wurde kinne. It spultsje dêr't Euwe sa goed in wie kin neffens de FIDE dan it skaakspul wêze. Mysha (oerlis) 24 nov 2023, 14.18 (CET)
thread_title:  Skaken en/of it skaakspul
Oerlis:Toerswelfûgels

message: Ik wit sa gau net wat: Ik sjoch de de wearden fan de berjochten, yn stee fan de tabel. ~~ Mysha (oerlis) 27 nov 2023, 13.38 (CET)
replies: text: Dan mist der ergens yn 'e tabel by in keppeling in [ of in ]. Ieneach fan 'e Esk (oerlis) 27 nov 2023, 14.09 (CET)
replies: text: : Ik sjoch it: It hoecht net oan it begjin of oan 'e ein te wêzen. Tank foar de help. Mysha (oerlis)
thread_title:  De opmaak is net goed gongen
Oerlis:Spjochtpappegaaien

message: Yn de Fryske Wikipedy hawwe wy gjin tûken, mar wy hawwe tuskenfamyljes, dy't fansels itselde doel tsjinne, mar mei it foardiel dat der net in fiktive ekstra laach yn de taksonomy foar nedich is. Mar immen is der al mei iens dat ik tûke fuorthelje d&êr't ik it by fersin ynfoegd hie, mar is it der ent mei iens dat ik der dan tuskenfamylje fan meistsje.
Tink der mar oer. Ik haw oare saken om myn tiid mei te fergriemen. Mysha (oerlis) Mysha (oerlis) 28 nov 2023, 15.35 (CET)
replies: text: Wêr hawwe jo it oer? De tûke is yn 'e taksonomy de Fryske foarm fan it Ingelske tribe en it Nederlânske tak of tribus. Dêr is hielendal neat fiktyfs oan, it is in taksonomyske rang dy't rûnom brûkt wurdt, ek yn 'e Wikipedy (sjoch: Wiki:Wat_is_hjirmei_keppele/Tûke_(taksonomy)). "Tuskenfamylje" hie ik noch nea fan heard, hoewol't ik my al jierren yn dizze ûnderwerpen ferdjipje. Nei lang sykjen haw ik dochs in boarne fûn dy't seit dat der sokssawat bestiet: op 'e Ingelske wiktionary. Dat moat dan in tige selden brûkte taksonomyske rang wêze, want ik bin him noch nea tsjinkommen. No makket dat fierders neat út, mar wat ik sizze wol is dat tûke folle gongberder is. Je kinne it ek oan 'e útgong fan 'e wittenskiplike namme sjen: yn it bisteryk einigje tûken op -ini (lykas hjir by Micropsittini), ûnderfamyljes op -inae, famyljes op -idae en boppefamyljes op -oidea. Der kin dus gjin twifel oer bestean dat it hjir om in tûke giet. Ieneach fan 'e Esk (oerlis) 28 nov 2023, 16.32 (CET)
thread_title:  Te tûken as net te tûken
Oerlis:Nikolaaskatedraal (Nizjni Novgorod)

message: De boppeferdjipping bestiet út de tsjerke, dêr't plak is foar 3.000 minsken. Moat oars. Drewes (oerlis) 29 nov 2023, 19.30 (CET)
replies: text: Wat wolle jo oars ha? In otterdokse tsjerke hat faak in boppeferdjipping. De ûnderferdjipping bestiet dan út oare romten of der is in boppe- en benedentsjerke (ek wol waarme en kâlde tsjerke > in tsjerke foar de winter en foar de simmer).--RomkeHoekstra (oerlis) 29 nov 2023, 21.46 (CET)
 Hoe liket dit? De boppeferdjipping hat plak foar 3.000 minsken. Drewes (oerlis) 30 nov 2023, 16.41 (CET)

text: Bêst genôch.--RomkeHoekstra (oerlis) 30 nov 2023, 18.01 (CET)
thread_title:  Of net?
Kategory oerlis:Lânseigen fauna yn de Kanaryske Eilannen

message: Net "Lânseigen fauna op de Kanaryske Eilannen"? RomkeHoekstra (oerlis) 6 des 2023, 18.29 (CET)
replies: text: Ja, dat is sa'n gefal dat je tinke fan: wat moat ik? By lannen dogge we "yn", dus "blablabla yn Spanje", mar ek "blablabla yn de Bahama's", hoewol't dat ek "op de Bahama's" wêze kinne soe. Mar dan sitte je der wer mei dat je eltse kear neitinke moatte fan: is it by dit lân "yn" of "op"? Dus bgl. by "Kultuer yn ..." haw ik oeral mar it foarsetsel "yn" oanholden, want it is yn in lân (net op in lân), dus dan ek ek mar "yn de Bahama's" en "yn de Marshalleilannen". Dan komme je dus letter by de Kanaryske Eilannen, dy't gjin lân binne, en dan tinke je: hmm, moat ik no mei "op" begjinne? Ik haw der mar foar keazen om oeral "yn" oan te hâlden, dat makket it neffens my wat simpeler. It klinkt wat apart, dat jou ik grif ta, mar ik tink dan altyd mar dat it koart is foar "yn de autonome mienskip fan de Kanaryske Eilannen". Ieneach fan 'e Esk (oerlis) 7 des 2023, 00.32 (CET)
thread_title:  op of yn?
Oerlis:Spjochten

message: Wit immen of de Fryske namme 'Kubaanske spjocht' foar de Melanerpes uropygialis wol doocht? It fûgeltsje komt net iens foar op Kuba. Yn oare talen wurdt it fûgeltsje de Gilaspjocht neamd. RomkeHoekstra (oerlis) 26 des 2023, 18.47 (CET)
replies: text: Nee, dat doocht net. Neffens my moat it gewoan de Gilaspjocht wêze (de Gila is in rivier yn Arizona & Nij-Meksiko). Ieneach fan 'e Esk (oerlis) 27 des 2023, 00.31 (CET)
thread_title:  Melanerpes uropygialis
Oerlis:Gymnastyk op de Olympyske Simmerspullen 2024

message: Goeie. Wat yn 'e frede is in foltiizjehynder? Drewes (oerlis) 8 jan 2024, 16.57 (CET)
replies: text: Goeiemiddei @Drewes it Foltigehynder is dit tastel :nl:Paardvoltige. FreyaSport (oerlis) 8 jan 2024, 17.30 (CET)
thread_title:  Hynder
Berjocht oerlis:GemeenteHarns

message: Sa't no binnen de gemeente Harns beskreaun wurdt, soe Almenum noch as buorskip yn de gemeente Harns ferskine. Dit is lykwols net wier. De neamde lokaasje, dêr't it buorskip Almenum komme moat, hjit sûnt 2022 Saltryp. Sjoch foar mear ynformaasje dit artikel fan Omrop Fryslân: https://www.omropfryslan.nl/fy/nijs/1144475/harns-bringt-ald-buorskip-saltryp-werom-as-ofsluting-fan-dykwurk.
Of sjoch ris op de Nederlânske Wikipedy fan Saltryp:  EHartog (oerlis) 11 jan 2024, 00.13 (CET)
replies: text: @EHartog, goeie. Okee dêr wie ik net op 'e hichte. Tige tank dat jo dat even op it aljemint brocht hawwe. Dan sil dat even feroare wurde moatte. Eins mar nuver, om't Almenum altyd op de kaarten ferskynde, mar dus bestiet as buorskip dus net mear. Kneppelfreed (oerlis) 13 jan 2024, 19.10 (CET)
thread_title:  fuortheljen út it buorskip Almenum
Oerlis:Alix Amillion

message: Goeie. Net alles wat 88.66.154.223 feroarret doocht. Drewes (oerlis) 19 jan 2024, 17.26 (CET)
replies: text: Tankjewol foar de warskôging. Ik sil it wat better yn 'e rekken hâlde. Ieneach fan 'e Esk (oerlis) 20 jan 2024, 02.33 (CET)
thread_title:  88.66.154.223
Berjocht oerlis:Fryslân ynwennertallen wenplakken

message: @Tiedmied, goeie. Alderearst tige tank dat jo bydrage wolle oan de Fryske wikipedy. Mar guon fan jo bewurkingen haw ik fraachtekens by en hie ik weromdraaid mar jo hawwe dy ûnderwilens wer ûngedien makke. Wêrom fine jo dt dy gjin nut hawwe sa hjir en hjir. Kinne jo dat even ferklearje? Mei freonlike groetnisse Kneppelfreed (oerlis) 20 jan 2024, 17.46 (CET)
thread_title:  Gjin nut..?
Oerlis:Sint-Nyk

message: Ik soe jimme útstelle wolle om it grutste diel oer it haadstik Van Eijsinga te ferwiderjen. Dit giet oer Sint-Nyk en net oer de Van Eijsinga's of it grtymannebestjoer fan Doanjawerstâl. Der wurdt wol faak ferwiisd nei strjitnammen en soks hat fansels wol mei it doarp te meitsjen, mar dat wurdt ek op it artikel oer de strjitnammen útlein. Neffens my soe it folstean kinne mei de opmerking dat de famylje Van Eijsinga in grutte ynfloed op de ûntwikkeling fan it doarp hie en it neamen fan 'e foarbylden dêrfan yn it stik. Fierders noch in ferwizing nei it selsstannige lemma fan 'e famylje. De rest oer de famyljebannen ensafuorthinne kin om my dan wol fuort. Graach ek eefkes jimme miening. RomkeHoekstra (oerlis) 23 jan 2024, 11.44 (CET)
replies: text: Mei iens dat it stik oer de Van Eysinga's hjir wol by wei kin. Mar ik stel foar dat jo it dan fan dizze side ferpleatse nei út artikel oer Van Eysinga, dêr't jo it wat my oangiet sûnder der fierder wurk fan te meitsjen taheakje kinne oan 'e paragraaf Skiednis mei it subkopke "Van Eysinga's yn Sint-Nyk" derboppe. Dan giet de ynformaasje net ferlern en stiet it op in better plak. Ieneach fan 'e Esk (oerlis) 23 jan 2024, 14.36 (CET) --Kneppelfreed (oerlis) 23 jan 2024, 16.49 (CET)

text: @RomkeHoekstra Ik bin it mei @Ieneach fan 'e Esk iens dat in subkopke Van Eysinga's yn Sint-Nyk, yn it artikel oer de Van Eysingsa's in kreaze oplossing wêze sil. FreyaSport (oerlis) 23 jan 2024, 16.19 (CET)
replies: text: :Danke foar jim reaksjes. Ha de tekst yn it gehiel ferhûze nei it artikel Van Eysinga en in wat koartere tekst dêr foar yn 't plak skreaun.--RomkeHoekstra (oerlis) 23 jan 2024, 20.50 (CET)
thread_title:  Van Eijsinga
Oerlis:Van Eysinga

message: @RomkeHoekstra, goeie. Soe it net better wêze it ûnder it kopke skiednis as ûnderkopke te setten? Gr. Kneppelfreed (oerlis) 23 jan 2024, 22.22 (CET)
replies: text: Dat fûn ik ek, dêrom haw ik it dêrhinne ferskood. Ieneach fan 'e Esk (oerlis) 23 jan 2024, 23.22 (CET)
thread_title:  Eysinga's yn Sint-Nyk
Oerlis:Nijskoat

message: Under - Oars - wurdt skreaun dat Nijskoaterheide in buorskip oan de westkant fan de Rotstergaastwei is. Ik kin wol in Heidepaedsje fine, mar in buorskip sjoch ik net. Ek de Plaatsengids, dy't oars wol reedlik op 'e hichte is mei buorskippen neamt gjin Nijskoaterheid. Der mar út of stean litte? RomkeHoekstra (oerlis) 25 jan 2024, 18.33 (CET)
replies: text: De sekuere Bosatlas van Fryslân jout gjin Nijskoaterheide. Drewes (oerlis) 25 jan 2024, 19.03 (CET)
replies: text: :As it net yn 'e Bosatlas fan Fryslân stiet, sil it wol net (mear) bestean. Goai der mar út. Ieneach fan 'e Esk (oerlis) 25 jan 2024, 23.35 (CET)
thread_title:  buorskip Nijskoaterheide.
Kategory oerlis:Mormoanske timpel

message: Der wie al in kategory Timpel fan de Timpel fan de Tsjerke fan Jezus Kristus fan de Hilligen fan de Lêste Dagen. RomkeHoekstra (oerlis) 29 jan 2024, 08.42 (CET)
thread_title:  Dizze kategory kin ferwidere wurde
Oerlis:Beweging fan Sonja de Vries

message: Yn reaksje op it boppesteande wol de Stichting 'Uit de Bron van Christus' foar it folgjende omtinken freegje.
De religieuze mienskip Stichting 'Uit de Bron van Christus' stipet it wurk fan Sonja de Vries, dy't fan Gods Ingelen de namme 'Lhyza' krigen hat. Lhyza is in ynstrumint fan Gods  Ingelen. Ingelen, benammen de Ingel Roravyanus, sprekt  troch har en sy libbet yn ús fermidden mei de Opdracht  om minsken te stimulearjen  te learen om de geboden fan de God fan alle tiden op te folgjen .
Dizze Himelske Opdracht  fynt plak ûnder Godlike ferantwurdlikens yn 'e namme fan de Kristus en stiet ûnder lieding fan Gods Ingelen. God en de Kristus tsjinjend, meie Ingelen in ierdsk minske brûke as in ynstrumint om de Boadskip fan God te bringen oan minsken op ierde.
Yn dizze tiid mei  Lhyza tsjinje as in ynstrumint fan Gods Ingelen. Dat betsjut dat se folslein oernommen is troch de Ingelen en net sels bepale kin wat de Ingelen troch har sizze en dêr dus ek net foar ferantwurdlik steld wurde kin.
De spesjale genêzingen dy't de Ingelen útfiere litte minsken sjen hoe spesjaal de krêften binne dy't út 'e Himel ynset wurde foar dizze Opdracht. Yn alle tiden hat God de minske op ierde holpen.
De grutste Godlike help kaam fan Jezus fan Nazareth. Yn 'e tiid fan Syn Libben op ierde hienen de negative krêften út de hellen safolle macht dat se minsken  dy't it goede neistribben en  posityf wêze woenen, tsjin harren wil beynfloedzje koenen. Jezus de Kristus bruts de macht fan dizze negative krêften en makke sa de wei nei de Himel foar elkenien wer frij.
God is de Skepper fan alles.
Elk minske, dus elke siel, is in fonkje  fan God. Troch in protte libbens op ierde wurdt de minske bewust fan syn dieden, wêrtroch't er geastlik groeit en earder foar it goede kiest. Nei syn lêste libben op ierde libbet  de  minske fierder yn 'e geastlike wrâld dêr't er geastlik noch fierder ûntwikkelt en noch mear leafdeskrêft  opbout.
Dizze evolúsje liedt ta syn weromkommen by  God. Dus der is gjin ivige ferdommenis!
De minske op ierde wurdt út 'e Himel begelied yn dizze ûnwikkeling.
Yn de hjoeddeiske tiden is in tige wichtich elemint fan dizze begelieding dat minsken harren bewust wurde fan de absolute lykweardigens fan froulju en manlju en dat se ek yn gefoel dêrop hannelje.
Troch de geastlike ûnwikkeling, it neifolgjen fan Jezus de Kristus, krijt de minske hieltyd mear kennis en ynsjoch en krijt er feardichheden en dêrtroch leart er  te libjen neffens de wetten fan de God fan alle tiden, wat liedt ta wolwêzen foar elkenien.
Troch it útjaan fan it blêd ‘Kontaktblad’, ynformaasjejûnen op ferskate plakken yn Fryslân, brosjueres en de webside stichtinguitdebronvanchristus.nl ferspraat de Stifting de troch de Ingelen brochte kennis oan alle minsken. Ieneach fan 'e Esk (oerlis) 30 jan 2024, 00.52 (CET)
thread_title:  Reaksje fan Uit de Bron van Christus op dit artikel
Oerlis:Sunny Star (pornografysk aktrise)

message: Sunny Star is in oaljetanker, Sunny Star is in plant, is ek in hynder en in koarte film en sa binne der faaks noch mear betsjuttings. Miskien eefkes tusken heakjes efter de namme dat it hjir om in (porno)aktrise giet? RomkeHoekstra (oerlis) 1 feb 2024, 17.56 (CET)
thread_title:  namme
Oerlis:Petrus- en Pauluskatedraal (Moskou)

message: It lemma is al ferskillende kearen troch fandalisten oanfallen. Is it mooglik om der in slot op te setten, sadat bygelyks allinne de behearders noch wat feroarje kinne? RomkeHoekstra (oerlis) 13 feb 2024, 07.57 (CET)
replies: text: Ja, dat kin. En ik sjoch dat Drewes it al dien hat. Mar no kinne jo der sels ek net mear by. Der is ek in tuskenbeiden mooglikheid: "allinnich foar autobefêstige meidoggers". Dy sit yn tusken "tastien foar alle meidoggers" en "allinnich foar behearders". Ik tink dat "autobefêstige meidoggers" meidoggers binne dy't ynlogd binne ûnder in meidochnamme. Soe dat ek better wêze? Dan kinne jo der sels noch by (want neffens dizze ynformaasje binne jo in autoconfirmed user), mar anonimen kinne der dan net mear by. Ieneach fan 'e Esk (oerlis) 14 feb 2024, 01.06 (CET)
replies: text: : As dat in mooglikheid is, dan is dat noch better.--RomkeHoekstra (oerlis) 14 feb 2024, 08.27 (CET)
replies: text: :: Dien. Drewes (oerlis) 14 feb 2024, 12.39 (CET)
thread_title:  slot op lemma
Oerlis:Dwercheinen

message: As ûnderfamylje binne hjir swannen en guozzen (Anserinae) tafoege. Mar neffens my is dat net sa, it giet by dwercheinen om einen, ek al liket de snaffel op in goes. Of sjoch ik dat ferkeard? RomkeHoekstra (oerlis) 24 feb 2024, 14.00 (CET)
replies: text: Goed dat jo dêr even nei fernimme. Sjoch, wy sizze fan 'dwercheinen', mar eins binne dizze trije soarten nei alle gedachten nauwer besibbe oan 'e guozzen as oan 'e einen. Dêrom sprekt men yn it Ingelsk ek fan pygmy geese - pygmeeguozzen dus. Ik haw de yndieling fan 'e goeseftigen en hineftigen in jier as wat ferlyn foar mysels útskreaun doe't ik de artikels goes- en hineftigen, goeseftigen en hineftigen makke haw. Mar ik sjoch no dat der op en: wat feroare is: de dwercheinen binne by Anserinae weihelle en steane no fermeld ûnder it kopke unresolved. Der is dus blykber mank ornitologen ûndúdlikheid of ûnienichheid oer. Ik sil Anserinae dêrom hjir fuorthelje. Ieneach fan 'e Esk (oerlis) 24 feb 2024, 22.02 (CET)
replies: text: : Tank foar jo reaksje!--RomkeHoekstra (oerlis) 24 feb 2024, 22.56 (CET)
thread_title:  Underfamylje
Berjocht oerlis:Ynfoboks hûneras

message: Goeiemiddei, @Ieneach fan 'e Esk
Soe
*| head1_4  = FCI-nû.          | item1_4 = 
feroare wurde kinne yn:
*| head1_4  = FCI-nû.          | item1_4 = 
en de namme fan dizze ynfoboks feroare wurde kinne, fan Berjocht:Hûneras nei Berjocht:Ynfoboks hûneras.
Groetnis FreyaSport (oerlis) 12 mrt 2024, 12.41 (CET)
replies: text: Goeie. Gjin probleem. Ik haw it dien. Ieneach fan 'e Esk (oerlis) 13 mrt 2024, 03.20 (CET)
thread_title:  FCI-nûmer en namme ynfoboks
Oerlis:Hanna (profetesse)

message: Goeie. Hoe komme jo by de namme 'Hanna'? Wurdt se soms sa neamd yn 'e roomske Bibel? Want ik bin kristlik (NHK) grutbrocht en ik ken har útslutend as Anna. Sa wurdt se ek neamd yn 'e Nije Fryske Bibeloersetting. 'Hanna' komt my hiel ûnbekend foar en ik tocht earst dat it artikel oer de mem fan 'e profeet Samuël gie, want dat is foar my de iennichste Hanna yn 'e Bibel. Ieneach fan 'e Esk (oerlis) 15 mrt 2024, 15.22 (CET)
replies: text: Goeie, ja sorry, by ús is it Hanna. Ik ha ek ek noch in boek mei alle Bibelske nammen en dêr stiet hja ek yn as Hanna. De namme Anna ha'k der fansels wol by set en der is ek in trochferwizing makke.--RomkeHoekstra (oerlis) 15 mrt 2024, 22.15 (CET)
thread_title:  Namme